PMIndiaData/PMIndiaSum huggingface dataset:
স্বচ্ছ ভারত অভিযানের জন্য প্রধানমন্ত্রীর ‘গ্লোবাল গোল কিপার পুরস্কার’ গ্রহণ

প্রধানমন্ত্রী শ্রী নরেন্দ্র মোদী মঙ্গলবার বিল ও মিলিন্ডা গেটস্‌ ফাউন্ডেশনের পক্ষ থেকে স্বচ্ছ ভারত অভিযানের স্বীকৃতি-স্বরূপ ‘গ্লোবাল গোল কিপার’ পুরস্কার গ্রহণ করেন। নিউইয়র্কে রাষ্ট্রসংঘের সাধারণ সভার ফাঁকে এক অনুষ্ঠানে প্রধানমন্ত্রীকে এই পুরস্কারে সম্মানিত করা হয়। প্রধানমন্ত্রী এই পুরস্কার সেইসব ভারতীয়কে উৎসর্গ করেন, যাঁরা স্বচ্ছ ভারত অভিযানকে গণআন্দোলনের রূপ দিয়েছেন এবং এই অভিযানকে নিজেদের জীবনের অঙ্গ করে তুলেছেন। পুরস্কার গ্রহণের পর প্রধানমন্ত্রী বলেন, “ভারতবাসীর জন্যই স্বচ্ছ ভারত মিশন সফল হয়েছে। এই অভিযানকে সাধারণ মানুষ নিজেদের অঙ্গ করে তুলেছেন এবং অভিযানের উদ্দেশ্য অর্জনের বিষয়টি সুনিশ্চিত করেছেন”। মহাত্মা গান্ধীর জন্মের সার্ধশতবার্ষিকী উপলক্ষে ব্যক্তিগতভাবে এই পুরস্কার গ্রহণকে এক স্মরণীয় মুহূর্ত হিসাবে বর্ণনা করে প্রধানমন্ত্রী বলেন, ১৩০ কোটি ভারতবাসী যখন শপথ নেন, তখন যে কোনও সমস্যার সমাধান সম্ভব। স্বচ্ছ ভারত মিশন তারই উজ্জ্বল দৃষ্টান্ত। মহাত্মা গান্ধীর স্বপ্নের ‘স্বচ্ছ ভারত’ – এর উদ্দেশ্য পূরণে ভারতে লক্ষ্যণীয় অগ্রগতি হচ্ছে। “বিগত পাঁচ বছরে রেকর্ড ১১ কোটির বেশি শৌচালয় নির্মাণ করা হয়েছে। এর ফলে, দেশের দরিদ্র মানুষ ও মহিলারা বিশেষভাবে উপকৃত হয়েছেন। এছাড়াও, স্বাস্থ্য ক্ষেত্র ও স্বাস্থ্যবিধির উন্নয়নের লক্ষ্যে নির্মিত ১১ কোটি শৌচালয় গ্রামাঞ্চলে আর্থিক কর্মকান্ডের বিকাশে সহায়ক হয়েছে” বলেও প্রধানমন্ত্রী উল্লেখ করেন। স্বাস্থ্য বিধি মেনে চলার ক্ষেত্রে বিশ্বব্যাপী অগ্রগতির কথা উল্লেখ করে প্রধানমন্ত্রী বলেন, অন্য দেশের সঙ্গে বিশেষজ্ঞ ও অভিজ্ঞতা বিনিময়ে ভারত প্রস্তুত, যাতে স্বাস্থ্য বিধির প্রসারে সমবেত প্রয়াস গ্রহণ করা যায়। প্রধানমন্ত্রী ‘ফিট ইন্ডিয়া অভিযান’ এবং ‘জল জীবন মিশন’ – এর মতো অভিযানের মাধ্যমে প্রতিকারমূলক স্বাস্থ্য পরিষেবার লক্ষ্যে ভারতের প্রয়াসের কথা উল্লেখ করেন।
গত মাসের ‘মন কি বাত’ নিয়ে তৈরি ম্যাগাজিনের লিঙ্ক প্রধানমন্ত্রী ভাগ করে নিয়েছেন

নয়াদিল্লি, ২৯ অক্টোবর ২০২২ গত মাসের ‘মন কি বাত’ নিয়ে তৈরি ম্যাগাজিনের লিঙ্ক ভাগ করে নিয়ে প্রধানমন্ত্রীর দপ্তর এক ট্যুইটে জানিয়েছে – “#MannKiBaat-এর গত মাসের পর্ব নিয়ে তৈরি ম্যাগাজিন পড়ুন। যে সমস্ত বিষয়ের ওপর তাতে আলোকপাত করা হয়েছিল তার ওপর চিত্তাকর্ষক নিবন্ধ রয়েছে।” http://davp.nic.in/ebook/e_sep/index.html http://davp.nic.in/ebook/h_sep/index.html” /
দার-এস-সালাম-এ প্রধানমন্ত্রী শ্রী মোদীকে গ্রামের মহিলা সৌর ইঞ্জিনিয়াররা (সৌর-মায়ের দল) তাদের দক্ষতা প্রদর্শন করলেন

তানজানিয়া এবং আফ্রিকার অন্য দেশগুলির প্রায় ৩০ জন ‘সৌর-মায়ের’ একটি গোষ্ঠী সৌর লন্ঠন এবং ঘরোয়া আলোক ব্যবস্হা তৈরী, মেরামত এবং রক্ষনাবেক্ষনে তাদের দক্ষতার নমুনা প্রদর্শন করলেন প্রধানমন্ত্রী শ্রী নরেন্দ্র মোদীকে। তারা তাদের মধু নিষ্কাশণ এবং সেলাই-এর নমুনাও প্রদর্শন করেন এবং ‘উই শ্যাল ওভারকাম’ গানটি গেয়ে শোনান। রাজস্হানের তিলোনিয়ার বেয়ারফুট কলেজ আফ্রিকার গ্রামের মহিলাদের সৌর ইঞ্জিনিয়ারের ভূমিকায় তুলে ধরতে সৌর লন্ঠন এবং ঘরোয়া আলোক ব্যবস্হা তৈরী, মেরামত এবং রক্ষনাবেক্ষনে তাদের প্রশিক্ষণ দিয়ে চলেছে ভারত সরকারের সহায়তাপুষ্ট প্রকল্পে। তারা তানজানিয়ার জাঞ্জিবার দ্বীপে খালি পায়ে থাকা মহিলাদের জন্য বৃত্তিমূলক প্রশিক্ষণ মহাবিদ্যালয় স্হাপন করেছেন তানজানিয়া এবং আফ্রিকার অন্যান্য দেশে থাকা মহিলাদের জন্য যাতে তাদের সৌরবিদ্যুৎসংক্রান্ত দক্ষতা অর্জনের প্রশিক্ষণ দিয়ে সৌরবিদ্যুৎ সরঞ্জাম প্রদান করা যায়। এই কলেজগুলি মৌমাছি পালন, জামাকাপড় সেলাই প্রভৃতি ক্ষেত্রেও উদ্যোগমূলক দক্ষতাকে সহায়তা করে থাকে। এই সৌর মায়েরা তাদের পাওয়া সৌর সরঞ্জামগুলিকে কাজে লাগিয়ে সৌর আলো নিজেদের এলাকায় লাগিয়েছেন এবং এখন তারা নিজেরাই এই সৌরবিদ্যুৎ ব্যবস্হাগুলিকে রক্ষণাবেক্ষণও করে চলেছেন নিজেদের এলাকায়।
রাষ্ট্রসঙ্ঘের সাধারণ সভায় প্রধানমন্ত্রী ক্যারিকম গোষ্ঠীভুক্ত রাষ্ট্রগুলির নেতৃবৃন্দের সঙ্গে সাক্ষাৎ করেন

নিউ ইয়র্কে রাষ্ট্রসঙ্ঘের সাধারণ সভার ফাঁকে প্রধানমন্ত্রী শ্রী নরেন্দ্র মোদী ২৫ সেপ্টেম্বর ক্যারিকম গোষ্ঠীভুক্ত রাষ্ট্রগুলির ১৪ জন নেতৃবৃন্দের সঙ্গে বৈঠকে ওই অঞ্চলের দেশগুলির সঙ্গে ভারতের ঘনিষ্ঠ সম্পর্ক আরও মজবুত হয়েছে। এই বৈঠকের পৌরহিত্য করেন ক্যারিকমের বর্তমান চেয়ারম্যান, সেন্ট লুসিয়ার প্রধানমন্ত্রী অ্যালেন চ্যাস্টেনেট। বৈঠকে অ্যান্টিগ্যা ও বারবুডা, বারবাডোস, ডমিনিকা, জামাইকা, সেন্ট কিটস ও নেভিস, সেন্ট লুসিয়া, সেন্ট ভিনসেন্ট ও দ্য গ্রেনেডাইন্স, ত্রিনিদাদ ও টোব্যাগোর রাষ্ট্রপ্রধানরা, সুরিনামের উপরাষ্ট্রপতি এবং বাহামাস, বেলিজ, গ্রেনাডা, হাইতি এবং গিয়ানার বিদেশমন্ত্রীরা উপস্হিত ছিলেন। ক্যারিকম গোষ্ঠীভুক্ত রাষ্ট্রগুলির নেতৃবৃন্দের সঙ্গে প্রধানমন্ত্রী নরেন্দ্র মোদীর এই প্রথম বৈঠক হল। এই বৈঠকে আঞ্চলিক প্রেক্ষাপট ছাড়াও ভারতের সঙ্গে সংশ্লিষ্ট রাষ্ট্রগুলির সম্পর্ক আরও নিবিড় করার বিষয়ে আলোচনা হয়। ক্যারিকম দেশগুলির সঙ্গে রাজনৈতিক, অর্থনৈতিক এবং সাংস্কৃতিক সম্পর্ক আরও দৃঢ় করার বিষয়ে তিনি ভারতের অঙ্গীকার পুর্নব্যক্ত করেন। ক্যারিবিও অঞ্চলে লক্ষ লক্ষ ভারতীয় বংশোদ্ভুতর উপস্হিতি এই সৌহার্দ্যের সম্পর্ককে আরও প্রসারিত করেছে বলে শ্রী মোদী উল্লেখ করেন। বৈঠকে রাজনৈতিক এবং প্রাতিষ্ঠানিক আলোচনা, অর্থনৈতিক সহযোগিতার প্রসার, ব্যবসা-বাণিজ্য ও বিনিয়োগ বৃদ্ধি সহ জনগণের মধ্যে যোগাযোগ বাড়ানোর ওপর গুরুত্ব দেওয়া হয়। প্রধানমন্ত্রী বিপর্যয় মোকাবিলায় সহযোগিতা বৃদ্ধি এবং উন্নয়নমূলক কাজে অংশীদারিত্বের ক্ষেত্রে ক্যারিকম গোষ্ঠীভুক্ত রাষ্ট্রগুলির সঙ্গে ভারতের একযোগে কাজের ওপর জোর দেন। তিনি আন্তর্জাতিক সৌরজোটে ক্যারিকম গোষ্ঠীভুক্ত রাষ্ট্রগুলিকে যোগদানের আমন্ত্রণ জানান। বিপর্যয় মোকাবিলার পরিকাঠামোর জন্য একটি জোট গঠনের প্রস্তাব নিয়েও আলোচনা হয়। এই অঞ্চলে ঘূর্ণিঝড় ডোরিয়ানের ফলে যে ক্ষয়ক্ষতি হয়েছে, প্রধানমন্ত্রী তারজন্য সমবেদনা প্রকাশ করেন। এই ঘূর্ণিঝড়ে সবথেকে ক্ষতিগ্রস্হ বাহামাস দ্বীপকে ভারত ১০ লক্ষ মার্কিন ডলার অর্থ সাহায্যের ঘোষণা করে। প্রধানমন্ত্রী ক্যারিকম অঞ্চলের বিভিন্ন কমিউনিটি উন্নয়ন প্রকল্পে ১ কোটি ৪০ লক্ষ মার্কিন ডলার সাহায্যের কথা ঘোষণা করেন। এছাড়া তিনি সৌর ও পুনর্নবীকরণযোগ্য শক্তি এবং জলবায়ু পরিবর্তন সংক্রান্ত বিভিন্ন প্রকল্পের জন্য আরও ১৫ কোটি ৫০ লক্ষ মার্কিন ডলার সহজ শর্তে ঋণদানের ঘোষণাও করেন। এই সমস্ত দেশগুলিতে ভারতের অর্থ সাহায্যে যেসমস্ত কেন্দ্রগুলি চলে সেগুলির উন্নয়ন এবং গিয়ানার জর্জ টাউনে তথ্য প্রযুক্তির জন্য একটি আঞ্চলিক সেন্টার অফ এক্সলেন্স ও বেলিজ-এ আঞ্চলিক কারিগরি প্রশিক্ষণ কেন্দ্র গড়ে তোলা হবে। ক্যারিকম অঞ্চলের দেশগুলির জন্য প্রয়োজন ভিত্তিক বিভিন্ন পাঠক্রম এবং প্রশিক্ষণে ভারতীয় বিশেষজ্ঞদের সহযোগিতার আশ্বাস দেওয়া হয়। প্রধানমন্ত্রী, ক্যারিকম গোষ্ঠীভুক্ত রাষ্ট্রগুলির একটি সংসদীয় প্রতিনিধি দলকে ভারতে আসার আমন্ত্রণ জানিয়েছেন। দ্বিপাক্ষিক এবং সংশ্লিষ্ট দেশগুলির সঙ্গে সম্পর্ক উন্নয়ন এবং সহযোগিতা বৃদ্ধির ক্ষেত্রে প্রধানমন্ত্রী শ্রী নরেন্দ্র মোদীর প্রস্তাবে ক্যারিকম নেতৃবৃন্দ স্বাগত জানিয়েছেন। তাঁরা, তাঁদের সরকারের পক্ষ থেকে এ বিষয়ে সবরকম সহযোগিতার আশ্বাস দিয়েছেন। সহযোগিতার নতুন নতুন ক্ষেত্র খুঁজে বের করতে একটি যৌথ কর্মীগোষ্ঠী গড়ে তোলার সিদ্ধান্তও নেওয়া হয়েছে।
ভারত ও মার্কিন যুক্তরাষ্ট্রের মধ্যে ওষুধ ক্ষেত্রে আন্তঃপ্রাতিষ্ঠানিক চুক্তিতে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে ভারত ও মার্কিন যুক্তরাষ্ট্রের মধ্যে ওষুধ, ত্রিমাত্রিক-বায়োপ্রিন্টিং, নতুন প্রযুক্তি, বৈজ্ঞানিক ধ্যানধারণা ও তথ্যের আদান-প্রদান সহ বিজ্ঞানমূলক পরিকাঠামো ক্ষেত্রে পারস্পরিক সহযোগিতার লক্ষ্যে স্বাক্ষরিত আন্তঃপ্রাতিষ্ঠানিক চুক্তিটিতে মন্ত্রিসভার কর্মপরবর্তী অনুমোদন মিলেছে। মন্ত্রিসভার এই সিদ্ধান্তের ফলে যৌথ গবেষণাধর্মী উদ্যোগ গ্রহণ কনফারেন্স ও সেমিনার আয়োজন করা সম্ভব হবে। এমনকি, এই চুক্তির ফলে ওষুধের কার্যকরিতা বাড়ানো, ত্রিমাত্রিক বায়োপ্রিন্টিং ক্ষেত্রে বিজ্ঞানধর্মী গবেষণা ও প্রযুক্তিগত মানোন্নয়নের ক্ষেত্রে সহযোগিতা গড়ে উঠবে। এর ফলে মেধাগত সম্পত্তি, এ ধরণের সম্পত্তির সুদক্ষ পরিচালনা ও ব্যবহারের ক্ষেত্রে দক্ষতা বৃদ্ধি পাবে। এই চুক্তির উদ্দেশ্য হ’ল – শিক্ষা প্রতিষ্ঠানগুলির মধ্যে সহযোগিতার মাধ্যমে গবেষণাধর্মী কাজকর্ম ও শিক্ষা ক্ষেত্রের সার্বিক বিকাশ ঘটানো। উল্লেখ করা যেতে পারে, বিজ্ঞান ও প্রযুক্তি ক্ষেত্রে ভারত ও মার্কিন যুক্তরাষ্ট্রের মধ্যে পারস্পরিক সহযোগিতার লক্ষ্যে দীর্ঘ মেয়াদী ভিত্তিতে নিবিড় সম্পর্ক গড়ে তুলতে আন্তঃপ্রাতিষ্ঠানিক চুক্তি স্বাক্ষরিত হয়েছে। …
বারাণসীতে নির্মীয়মান ফ্লাইওভার দুর্ঘটনায় নিহতদের পরিবারকে অনুদান দেওয়ার কথা ঘোষনা প্রধানমন্ত্রীর

উত্তরপ্রদেশের বারাণসীতে গত মঙ্গলবার (১৫ই মে) নির্মীয়মান ফ্লাইওভার ভেঙে পড়ার ঘটনায় নিহতদের পরিবারপিছু এককালীন ২ লক্ষ টাকা অনুদান দেওয়ার কথা ঘোষনা করেছেন প্রধানমন্ত্রী শ্রী নরেন্দ্র মোদী। প্রধানমন্ত্রীর জাতীয় ত্রাণ তহবিল থেকে এই অনুদান দেওয়া হবে। দুর্ঘটনায় গুরুতর আহতদের ৫০ হাজার টাকা দেওয়ার কথাও প্রধানমন্ত্রী ঘোষনা করেছেন। /
জ্বালানি ক্ষেত্রে দক্ষতা বৃদ্ধি এবং সহযোগিতা প্রসারে চুক্তি ভারত ও সংযুক্ত আরব আমীরশাহীর মধ্যে   :   অনুমোদনকেন্দ্রীয় মন্ত্রিসভার

জ্বালানির ব্যবস্থাপনা ও সংরক্ষণ ক্ষেত্রে দক্ষতা ও উৎপাদন ক্ষমতা বাড়াতে ভারতের জাতীয় উৎপাদনশীলতা পরিষদ এবং সংযুক্ত আরব আমীরশাহীর আল এতিহাদ এনার্জি সার্ভিসের সঙ্গেইতিমধ্যেই স্বাক্ষরিত মউটিকে সোমবার অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার এক বৈঠকে ভারত ওসংযুক্ত আরব আমীরশাহীর মধ্যে স্বাক্ষরিত এই মউটি সম্পর্কে বিস্তারিত আলোচনার পরতাতে সম্মতিদানের সিদ্ধান্ত গ্রহণ করা হয়। উল্লেখ্য, জাতীয় উৎপাদনশীলতা পরিষদ হ’লকেন্দ্রীয় শিল্প ও বাণিজ্য মন্ত্রকের শিল্প নীতি ও বিকাশ দপ্তরের আওতায় একটিস্বশাসিত সংস্থা। মউ-এর শর্তঅনুসারে, যে বিষয়গুলিতে জাতীয় উৎপাদনশীলতা পরিষদ সহযোগিতার প্রসার ঘটাবে, তারমধ্যে রয়েছে – জ্বালানির হিসাব-নিকাশ, জ্বালানি শক্তি সম্পর্কে সংশ্লিষ্ট অডিটরদেরপ্রশিক্ষণ ও শংসাপত্র দানের ব্যবস্থা এবং জ্বালানি সম্পর্কিত চাহিদার বিষয়টিরদেখভাল। অন্যদিকে, আলএতিহাদ এনার্জি সার্ভিসেসের পক্ষ থেকে যে যে বিষয়ে সহযোগিতা প্রসারের শর্ত রয়েছে,সেগুলি হ’ল – সংযুক্ত আরব আমীরশাহীতে যে সমস্ত অডিটর প্রকল্প স্থানে গিয়েহিসাব-নিকাশের কাজে যুক্ত থাকবেন, তাঁদের স্থানীয় ও আঞ্চলিকভাবে সহায়তাদান, ঐদেশেই জ্বালানি ক্ষেত্রের অডিটরদের প্রশিক্ষণ ও শংসাপত্র দানের জন্য স্থানীয় ওআঞ্চলিক পর্যায়ে সমস্ত রকম সহায়তাদান এবং সংযুক্ত আরব আমীরশাহীতে অবস্থিত শিল্পক্ষেত্রগুলির চাহিদা সংক্রান্ত বিষয়সমূহের সঠিক পরিচালনা ও ব্যবস্থাপনা সম্পর্কে সমস্তরকম পদক্ষেপ গ্রহণ। দু’দেশের মধ্যেসম্পাদিত এই মউ-এর আওতায় দুবাই এবং পারস্য উপসাগরীয় দেশগুলির সহযোগিতা পরিষদেরসদস্য রাষ্ট্রগুলিতে জ্বালানি ক্ষমতা ও দক্ষতা বাড়ানোর বিশেষ সুযোগ লাভ করবে জাতীয়উৎপাদনশীলতা পরিষদ।
স্বাস্থ্য,স্বাস্থ্যবিধি ও নগরোন্নয়ন এবং শিল্প ও বাণিজ্য সংক্রান্ত বিষয়ে সচিব পর্যায়ের দুইগোষ্ঠীর প্রধানমন্ত্রীর কাছে ধারণা পেশ

ভারত সরকারেরসচিব পর্যায়ের দুই গোষ্ঠী রবিবার প্রধানমন্ত্রীর কাছে স্বাস্থ্য, স্বাস্থ্যবিধি ওনগরোন্নয়ন এবং শিল্প ও বাণিজ্য বিষয়ে ধারণা পেশ করেন। কেন্দ্রীয় মন্ত্রিসভারসদস্যগণ এবং নিতি আয়োগের আধিকারিকরাও ঐ বৈঠকে উপস্থিত ছিলেন। প্রশাসনসংক্রান্ত বিভিন্ন বিষয় নিয়ে বর্তমান শৃঙ্খলায় এ পর্যন্ত ধার্য মোট ন’টির মধ্যেসাতটি উপস্থাপনা সম্পূর্ণ হয়েছে।
ভারত-কানাডা মিলিতভাবে ‘দিওয়ালি’র ওপর ডাকটিকিট প্রকাশ করবে এ বছরের ২১ সেপ্টেম্বর : আলোচনা কেন্দ্রীয় মন্ত্রিসভারবৈঠকে

‘ভারত-কানাডা : যৌথ বিষয়’ সম্পর্কিত দুটি স্মারক ডাকটিকিটের একটি সেট মিলিতভাবেপ্রকাশের জন্য সম্মতি জানিয়েছে ভারত ও কানাডা – এই দুটি দেশ। ‘দিওয়ালি’ – এইবিষয়টির ওপর স্মারক ডাকটিকিটের এই সেটটি প্রকাশ করা হবে এ বছর ২১ সেপ্টেম্বরতারিখে। এই লক্ষ্যে ভারত ও কানাডার ডাক কর্তৃপক্ষ ইতিমধ্যে একটি মউও স্বাক্ষরকরেছে। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিতকেন্দ্রীয় মন্ত্রিসভারবৈঠকে আজ এই বিষয়টি সম্পর্কে বিস্তারিতভাবে আলোচনা করা হয়। প্রসঙ্গতউল্লেখ্য, গণতন্ত্র, বহুত্ববাদ, সকলের মধ্যে সমতা এবং আইনের শাসনের প্রতি আনুগত্য –এই বিষয়গুলিতে এক মিলিত মূল্যবোধের ভিত্তিতে স্থায়ী ও নিবিড় সম্পর্ক গড়ে উঠেছেভারত ও কানাডার মধ্যে। দু’দেশের নাগরিকদের মধ্যে মৈত্রী সম্পর্ক এবং ভারতীয়বংশোদ্ভূতদের এক বিরাট অংশ কানাডায় বসবাস করার ফলে দু’দেশের সম্পর্কের বনিয়াদ ক্রমশঃদৃঢ় হয়ে উঠেছে। যৌথভাবেস্মারক ডাকটিকিট প্রকাশের ক্ষেত্রে বিষয়বস্তু হিসাবে ‘দিওয়ালি’ নির্বাচন করা হয়েছেদু’দেশের সাংস্কৃতিক বিষয়গুলিকে বিশেষ প্রাধান্য দেওয়ার লক্ষ্যে। এছাড়া, কানাডায়ভারতীয় বংশোদ্ভূতদের এক বিরাট অংশের উপস্থিতিও ‘দিওয়ালি’র মতো বিষয়টিকে বেছেনেওয়ার অন্যতম কারণ। /
নৌ-দিবসে  প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী নৌ-দিবসে ভারতীয় নৌবাহিনীর কর্মীদের ও তাদের পরিবার পরিজনকে শুভেচ্ছা জানিয়েছেন। প্রধানমন্ত্রী এক বার্তায় বলেছেন, ‘ভারতীয় নৌ-বাহিনীর বীর জওয়ান ও তাঁদের পরিবারকে নৌ দিবসের শুভেচ্ছা। দেশ রক্ষায় নৌ-বাহিনীর কাজে তাঁদের প্রতি সারা দেশ কৃতজ্ঞ। বিপর্যয় মোকাবিলায় নৌ-বাহিনীর ভূমিকা অত্যন্ত প্রশংসনীয়।’ /
বাংলাদেশের প্রধানমন্ত্রীকে ধন্যবাদঞ্জাপন  ভারতের প্রধানমন্ত্রীর

প্রধানমন্ত্রী শ্রী নরেন্দ্র মোদী কোভিড-১৯ মোকাবিলায় আপৎকালীন অর্থ তহবিলে অর্থ সাহায্যের জন্য বাংলাদেশের প্রধানমন্ত্রী শ্রীমতি শেখ হাসিনাকে ধন্যবাদ জানিয়েছেন। এক ট্যুইট বার্তায় প্রধানমন্ত্রী বলেছেন “সার্ক কোভিড-১৯ আপৎকালীন অর্থ তহবিলে ১৫ লক্ষ মার্কিন ডলার অর্থ সাহায্য ঘোষণা করার জন্য বাংলাদেশের প্রধানমন্ত্রী শ্রীমতি শেখ হাসিনাকে অভিনন্দন । এভাবেই পারস্পরিক সহযোগিতা ও এক যোগে কাজ চালিয়ে আমরা কোভিড-১৯ বিরুদ্ধে লড়াইএ উত্তীর্ণ হতে পারবো। “
রাজ্যপাল সম্মেলনের সমাপ্তি পর্বে ভাষণ দিলেন প্রধানমন্ত্রী

রাষ্ট্রপতি ভবনে আয়োজিত রাজ্যপাল সম্মেলনের সমাপ্তি পর্বে আজ ভাষণ দিলেন প্রধানমন্ত্রী শ্রী নরেন্দ্র মোদী। সম্মেলনের আলাপ-আলোচনা এবং প্রস্তাব ও পরামর্শ বিনিময়ের উদ্যোগেরও বিশেষ প্রশংসা করেন। ‘এক ভারত শ্রেষ্ঠ ভারত’ কর্মসূচিকে আরও জোরদার করে তোলার জন্য রাজ্যপালদের আহ্বান জানান প্রধানমন্ত্রী। তিনি বলেন, এই কর্মসূচির মাধ্যমে একদিকে যেমন অংশীদারিত্বের মানসিকতাকে উৎসাহ দেওয়া হয়, অন্যদিকে তেমনই বিভিন্ন রাজ্যের অধিবাসীদের মধ্যে যোগাযোগ ও সংস্কৃতি বিনিময়ের পরিধিও প্রসারিত হয়। দেশের বিভিন্ন রাজ্যে সংহতি ও সম্প্রীতির বাতাবরণকে আরও উন্নত করে তুলতে নতুন নতুন পথ ও উপায় খুঁজে বের করার প্রয়োজনীয়তার ওপরও বিশেষ জোর দেন তিনি। রাজ্য বিশ্ববিদ্যালয়গুলির আচার্য হিসেবে শিক্ষাক্ষেত্রে পঠনপাঠনের মান ও উৎকর্ষ বৃদ্ধিতেও রাজ্যপালদের উদ্যোগী হওয়ার কথা বলেন প্রধানমন্ত্রী। তাঁর মতে, ভারতীয় বিশ্ববিদ্যালয়গুলির উচিৎ বিশ্বের শ্রেষ্ঠ বিশ্ববিদ্যালয়গুলির মধ্যে নিজেদের স্থান করে নেওয়া। এই রূপান্তর প্রচেষ্টায় রাজ্যপালরা যে এক বিশেষ গুরুত্বপূর্ণ ভূমিকা পালন করতে পারেন, একথারও উল্লেখ করেন প্রধানমন্ত্রী। প্রসঙ্গত, ইন্ডিয়ান ইনস্টিটিউট অফ ম্যানেজমেন্ট এবং শীর্ষস্থানীয় ১০টি সরকারি ও বেসরকারি বিশ্ববিদ্যালয়ের স্বায়ত্তশাসনের লক্ষ্যে কেন্দ্রীয় সরকার যে উদ্যোগ গ্রহণ করেছে, সে প্রসঙ্গেরও অবতারণা করেন তিনি। শ্রী মোদী বলেন, সাধারণ মানুষের জীবনযাপনকে সহজতর করে তোলার লক্ষ্যে কাজ করে চলেছে কেন্দ্রীয় সরকার। রাজ্যপালরা জনজীবনে তাঁদের কাজের অভিজ্ঞতাকে কাজে লাগিয়ে এই লক্ষ্য পূরণে বিভিন্ন সংস্থা ও কেন্দ্রীয় দপ্তরগুলিকে অঙ্গীকারের সঙ্গে কাজ করে যাওয়ার জন্য উৎসাহিত করতে পারেন। কেন্দ্রীয় সরকারের উচ্চাকাঙ্ক্ষামূলক স্বাস্থ্য কর্মসূচি ‘আয়ুষ্মান ভারত’-এর প্রসঙ্গও উত্থাপন করেন তিনি। শ্রী নরেন্দ্র মোদী বলেন, আগামী ২০২২ সালে দেশের স্বাধীনতার ৭৫ বর্ষ পূর্তি এবং ২০১৯-এ মহাত্মা গান্ধীর সার্ধশত জন্মবার্ষিকী হল এমন দুটি উপলক্ষ যা উন্নয়নের লক্ষ্য ও লক্ষ্যমাত্রা পূরণে উৎসাহ যোগানের ক্ষেত্রে দুটি বিশেষ মাইলফলক। জাতীয় স্বার্থ-সংশ্লিষ্ট বিষয়গুলিকে আরও ভালোভাবে তুলে ধরার জন্য আসন্ন কুম্ভ মেলাও যে আরেকটি বিশেষ উপলক্ষ, একথাও তাঁর ভাষণে উল্লেখ করেন প্রধানমন্ত্রী। /
স্বাধীনতা সংগ্রামী বাঘাযতীনের আত্মদান দিবসের শতবর্ষে প্রধানমন্ত্রীর শ্রদ্ধাজ্ঞাপন

স্বাধীনতা সংগ্রামের অমর শহীদ বাঘাযতীনের আত্মোৎসর্গ দিবসের শতবর্ষে তাঁকে শ্রদ্ধাঞ্জলি অর্পণ করলেন প্রধানমন্ত্রী শ্রী নরেন্দ্র মোদী। তিনি বলেছেন, “বাঘাযতীনের শহীদ হওয়ার শতবর্ষে ওঁকে অভিবাদন ও শ্রদ্ধা। ওঁর বীরত্ব এবং মাতৃভূমির জন্য আত্মদান চিরস্মরণীয় হয়ে থাকবে”। _2015.
হাইড্রোকার্বন অনুসন্ধান সম্পর্কিত একটি প্রস্তাব অনুমোদিত কেন্দ্রীয় মন্ত্রিসভার বৈঠকে

হাইড্রোকার্বন অনুসন্ধান সম্পর্কিত একটি প্রস্তাব আজ অনুমোদন লাভ করল কেন্দ্রীয় মন্ত্রিসভার। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে হাইড্রোকার্বন অনুসন্ধান সম্পর্কে একটি অভিন্ন লাইসেন্স নীতি চালু করার প্রয়োজনীয়তার বিষয়টিও আলোচিত হয়। মন্ত্রিসভার এই সিদ্ধান্তের ফলে দেশে তেল ও গ্যাস উৎপাদনের বিষয়টি বিশেষভাবে উৎসাহিত হবে। শুধু তাই নয়, এই ক্ষেত্রটিতে একদিকে যেমন যথেষ্ট বিনিয়োগের সম্ভাবনা দেখা দেবে, অন্যদিকে তেমনই সম্ভব হয়ে উঠবে আরও বেশি মাত্রায় কর্মসংস্থানের সুযোগ সৃষ্টির। এ সম্পর্কিত কাজকর্মে যাতে প্রতিটি পর্যায়ে স্বচ্ছতা বজায় থাকে এবং প্রশাসনিক জটিলতা এড়িয়ে চলা যায়, তা সুনিশ্চিত করা যাবে অনুমোদিত এই নীতিটি কার্যকর হলে। /
শ্রীলঙ্কায় ভয়াবহ বিস্ফোরণের নিন্দা জানিয়েছেন প্রধানমন্ত্রী নরেন্দ্র মোদী

শ্রীলঙ্কায় ভয়াবহ বিস্ফোরণের নিন্দা জানিয়েছেন প্রধানমন্ত্রী শ্রী নরেন্দ্র মোদী। তিনি বলেছেন, “শ্রীলঙ্কায় এই বিস্ফোরণের নিন্দার কোন ভাষা নেই। এই অঞ্চলে এ ধরণের বর্বরোচিত ঘটনার কোন জায়গা নেই। শ্রীলঙ্কার মানুষের পাশে রয়েছে ভারত। মৃতদের পরিবারবর্গকে সমবেদনা এবং আহতদের দ্রুত আরোগ্য কামনা করছি।” /
জাতীয় প্রযুক্তি দিবসে দেশবাসীকে শুভেচ্ছা ও অভিনন্দন প্রধানমন্ত্রীর

জাতীয় প্রযুক্তি দিবস উপলক্ষে দেশবাসীকে শুভেচ্ছা ও অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন, “জাতীয় প্রযুক্তি দিবসে নাগরিকদের অভিনন্দনজানাই। দেশের সকল নাগরিকদের, বিশেষত বিশিষ্ট বিজ্ঞানী এবং প্রযুক্তি বিষয়ে উৎসাহী সকলকে জাতীয় প্রযুক্তি দিবস উপলক্ষে আমার শুভেচ্ছা জানাই। আসুন, আমরা আমাদের প্রাত্যহিক জীবনে আরও বেশি করে প্রযুক্তির প্রয়োগ ও ব্যবহার সম্ভব করে তুলি এবং সমাজে এক ইতিবাচক পরিবর্তনের লক্ষ্যে উন্নততর প্রযুক্তি ব্যবহারে উৎসাহী হয়ে উঠি। জয় জওয়ান, জয় কিষাণ, জয় বিজ্ঞান।” প্রধানমন্ত্রীর এই শুভেচ্ছা ও অভিনন্দন বার্তা দেখা যাবে এখানে : pic.twitter.com//2016
শিল্প ও উন্নত প্রযুক্তির বিষয়ে সহযোগিতার জন্য ভারত ও সংযুক্ত আরব আমিরশাহীর মধ্যে প্রস্তাবিত সমঝোতাপত্রে কেন্দ্রীয় মন্ত্রিসভার অনুমোদন

শিল্প ও উন্নত প্রযুক্তির বিষয়ে সহযোগিতার জন্য ভারত ও সংযুক্ত আরব আমিরশাহীর মধ্যে একটি সমঝোতাপত্র স্বাক্ষরের প্রস্তাব প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভার বৈঠকে অনুমোদিত হয়েছে। ভারত ও সংযুক্ত আরব আমিরশাহীর মধ্যে অর্থনৈতিক ও বাণিজ্যিক সম্পর্ক ক্রমবর্ধমান। এর মাধ্যমে দুটি দেশের মধ্যে দ্বিপাক্ষিক সম্পর্ক সুদৃঢ় হয়েছে। ১৯৭০ সালে উভয় দেশের মধ্যে ১,৩৭৩ কোটি টাকার ব্যবসা-বাণিজ্য হয়েছে। ২০১৯-২০ অর্থবর্ষে তা বৃদ্ধি পেয়ে হয়েছে ৬ হাজার কোটি মার্কিন ডলার বা ৪ লক্ষ ৫৭ হাজার কোটি টাকা। বর্তমানে চীন ও মার্কিন যুক্তরাষ্ট্রের পর সংযুক্ত আরব আমিরশাহী ভারতের তৃতীয় বৃহত্তম ব্যবসায়িক অংশীদার। মার্কিন যুক্তরাষ্ট্রের পর সংযুক্ত আরব আমিরশাহীতে সবচেয়ে বেশি ভারতীয় পণ্য সামগ্রী রপ্তানী হয়। এর পরিমাণ ২০১৯-২০ অর্থবর্ষে ২ হাজার ৯০০ কোটি মার্কিন ডলার বা ২ লক্ষ ২১ হাজার কোটি টাকা। ভারতে সংযুক্ত আরব আমিরশাহী অষ্টম বৃহত্তম বিনিয়োগকারী দেশ। এদেশে ১ হাজার ৮০০ কোটি মার্কিন ডলার বা ১ লক্ষ ৩৭ হাজার কোটি টাকা সংযুক্ত আরব আমিরশাহী বিনিয়োগ করেছে। ভারতে সেদেশে বিনিয়োগের পরিমাণ ৮ হাজার ৫০০ কোটি মার্কিন ডলার বা ৬ লক্ষ ৮৪ হাজার কোটি টাকা। ২০২২ – এর ১৮ই ফেব্রুয়ারি দুটি দেশ ‘সর্বাঙ্গীন অর্থনৈতিক অংশীদারিত্ব চুক্তি’ স্বাক্ষর করেছে। এর ফলে, আগামী পাঁচ বছরে দু’দেশের মধ্যে ব্যবসা-বাণিজ্যের পরিমাণ ৬ হাজার কোটি মার্কিন ডলার বা ৪ লক্ষ ৫৭ হাজার কোটি টাকা থেকে বৃদ্ধি পেয়ে ১০ হাজার কোটি মার্কিন ডলার বা ৭ লক্ষ ৬৩ হাজার কোটি টাকায় পৌঁছবে বলে বিশেষজ্ঞরা অনুমান করছেন। এই সমঝোতাপত্র স্বাক্ষরিত হলে যে ক্ষেত্রগুলি উপকৃত হবে, সেগুলি হ’ল: ক) শিল্প সংস্থাগুলির জন্য সরবরাহ-শৃঙ্খল আরও শক্তিশালী হবে খ) নতুন ও পুনর্নবীকরণযোগ্য জ্বালানীর দক্ষ ব্যবহার গ) স্বাস্থ্য ও জীবন বিজ্ঞান ঘ) মহাকাশ গবেষণা ঙ) কৃত্রিম মেধা চ) চতুর্থ পর্যায়ের শিল্প সংস্থাগুলির জন্য প্রয়োজনীয় প্রযুক্তি ছ) হালাল করা মাংসের মান নির্ধারণ, যথাযথ পরিমাপ ও এ সংক্রান্ত শংসাপত্র এই সমঝোতাপত্র স্বাক্ষরের ফলে বিনিয়োগ, প্রযুক্তি হস্তান্তর এবং শিল্প ক্ষেত্রে গুরুত্বপূর্ণ প্রযুক্তির বিষয়ে তথ্য আদান-প্রদানের ক্ষেত্রে সুবিধা হবে। এর ফলে, কর্মসংস্থান সৃষ্টি হবে এবং অর্থনীতির বিকাশ ঘটবে। প্রধানমন্ত্রী শ্রী নরেন্দ্র মোদীর দেশকে স্বনির্ভর করে তুলতে আত্মনির্ভর ভারত অভিযান এর ফলে শক্তিশালী হবে।
ভারত ও সোয়াজিল্যান্ডের মধ্যে স্বাস্হ্য ও ঔষধি ক্ষেত্রে একটি সমঝোতাপত্র স্বাক্ষরে কেন্দ্রীয় মন্ত্রিসভার অনুমোদন

ভারত ও সোয়াজিল্যান্ডের মধ্যে স্বাস্হ্য ও ঔষধি ক্ষেত্রে একটি সমঝোতাপত্র স্বাক্ষরের বিষয়টিকে কেন্দ্রীয় মন্ত্রিসভা অনুমোদন করেছে। গত ৯ই এপ্রিল দুই দেশের মধ্যে এই চুক্তি স্বাক্ষরিত হয়। নতুন দিল্লিতে বুধবার (১৬ই মে) প্রধানমন্ত্রী পৌরহিত্যে অনুষ্ঠিত মন্ত্রিসভার বৈঠকে এই সিদ্ধান্ত অনুমোদিত হয়। এই সমঝোতাপত্রের ফলে দু-দেশের মধ্যে যেসব ক্ষেত্রে সহযোগিতা সম্ভব হবে, তার মধ্যে রয়েছে- ওষুধ ও চিকিৎসা সামগ্রী চিকিৎসায় ব্যবহৃত সামগ্রী চিকিৎসা-গবেষনা চিকিৎসার জন্য স্হানান্তরে যাওয়া প্রভৃতি চুক্তিতে উল্লিখিত বিভিন্ন বিষয় বাস্তবায়িত করার জন্য একটি কর্মীগোষ্ঠী গঠন করা হবে। /
ছত্তিশগড়ে গুরুত্বপূর্ণ পরিকাঠামোমূলক প্রকল্পের শিলান্যাস করলেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ (২২শে সেপ্টেম্বর) ছত্তিশগড় সফর করেন। জঞ্জগির-চম্পার ঐতিহ্যবাহী তাঁত ও কৃষি সংক্রান্ত একটি প্রদর্শনী ঘুরে দেখলেন তিনি। একইসঙ্গে তিনি বিভিন্ন জাতীয় সড়ক প্রকল্প এবং পেন্দ্রা-অনুপ্পুর তৃতীয় রেললাইনটির শিলান্যাস করেন। শ্রী মোদী কেন্দ্র এবং রাজ্য সরকারের বিভিন্ন কল্যাণ প্রকল্পের কিছু বাছাই করা সুবিধাভোগীর হাতে শংসাপত্রও তুলে দেন। কৃষকদের একটি বড় সমাবেশেও প্রধানমন্ত্রী ভাষণ দেন। সেখানে তিনি প্রাক্তন প্রধানমন্ত্রী শ্রী অটলবিহারী বাজপেয়ীকে স্মরণ করে বলেন, বাজপেয়ীজি তিনটি রাজ্যের সৃষ্টি করেছিলেন। সেগুলি হল – উত্তরাখণ্ড, ঝাড়খণ্ড এবং ছত্তিশগড়। এই রাজ্যগুলির উন্নয়নের যে স্বপ্ন প্রাক্তন প্রধানমন্ত্রী দেখেছিলেন তাকে ভিত্তি করেই এই রাজ্যগুলির দ্রুত প্রগতি হচ্ছে বলে শ্রী মোদী উল্লেখ করেন। প্রধানমন্ত্রী বলেন, কেন্দ্রীয় সরকার উন্নয়নে সমর্পিত এবং মানুষের আশা-আকাঙ্ক্ষা পূরণ করতে চায়। সরকার ভোটব্যাঙ্কের তাগিদে প্রকল্প সৃষ্টি করছে না, এর একমাত্র লক্ষ্য হল নতুন এবং আধুনিক ছত্তিশগড় গড়ে তোলা। ‘সবকা সাথ সবকা বিকাশে’র লক্ষ্যে দেশ এগিয়ে চলেছে বলে শ্রী মোদী সমাবেশে জানান। একইসঙ্গে মূল্য সংযোগের মাধ্যমে কৃষকরা যাতে উপকৃত হন সেই প্রচেষ্টাও সরকার অব্যাহত রেখেছে বলে শ্রী মোদী উল্লেখ করেন। তিনি এ প্রসঙ্গে প্রধানমন্ত্রী কিষাণ সম্পদ যোজনার উল্লেখ করেন। তিনি বলেন, প্রযুক্তিগত মধ্যস্থতার মাধ্যমে কৃষকদের কল্যাণ সুনিশ্চিত হয়েছে। পাশাপাশি, সয়েল হেল্‌থ কার্ড এবং ফসল বিমা যোজনার মতো প্রকল্প কৃষকদের বিশেষভাবে লাভবান করছে বলেও তিনি জানান। প্রধানমন্ত্রী বলেন, একটা সময় ছিল যখন কিছু বাছাই করা মানুষ কল্যাণমূলক প্রকল্পের সুযোগগুলি পেত। দুর্নীতি প্রশাসনিক ব্যবস্থাকে একেবারে চূর্ণ করে দিয়েছিল বলে শ্রী মোদী মন্তব্য করেন। তিনি বলেন, কেন্দ্রীয় সরকার সকলের উন্নয়নে প্রতিশ্রুতিবদ্ধ এবং ২০২২ নাগাদ প্রত্যেকের মাথার ওপর ছাদ তৈরি করা সুনিশ্চিত করতে চায়। তিনি আরও বলেন, শৌচাগার নির্মাণের বিষয়টিকে সরকার একটি বিশেষ প্রকল্প হিসেবে হাতে নিয়েছিল। উজ্জ্বলা যোজনার আওতায় গরিব মানুষজনকে রান্নার গ্যাসের সংযোগ দেওয়া হয়েছে এবং এখন সৌভাগ্য যোজনার মাধ্যমে প্রতিটি বাড়িতে বিদ্যুৎ সংযোগ দেওয়ার বিষয়টি সুনিশ্চিত করতে পেরেছে।
আইআইসিএ সম্পর্কিত কর্মসূচি দ্বাদশ পরিকল্পনাকালের পরেও চালু রাখার সিদ্ধান্ত নিল কেন্দ্রীয় মন্ত্রিসভা

ইন্ডিয়ানইনস্টিটিউট অফ কর্পোরেট অ্যাফেয়ার্স (আইআইসিএ) সম্পর্কিত কর্মসূচিটিকে আরও তিনবছরের জন্য চালু রাখার এক প্রস্তাবে আজ সম্মতি দিল কেন্দ্রীয় মন্ত্রিসভা। প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিত মন্ত্রিসভার এক বৈঠকে স্থির হয়েছে যে ২০১৭-১৮থেকে ২০১৯-২০ অর্থ বছর পর্যন্ত এই কর্মসূচি রূপায়ণের কাজ অব্যাহত রাখা হবে। এজন্য সরকারিঅনুদান হিসাবে আইআইসিএ-কে দেওয়া হবে ১৮ কোটি টাকা। এর ফলে, ২০১৯-২০ অর্থ বছরেরশেষে এই প্রতিষ্ঠানটি স্বনির্ভর হয়ে ওঠার সুযোগ পাবে। মন্ত্রিসভারএই অনুমোদনদানের ফলে আইআইসিএ-র উদ্যোগে যে সমস্ত প্রশিক্ষণসূচি এবং সমীক্ষা ওগবেষণা সংক্রান্ত কাজকর্ম চালানো হয়, তা কর্মসংস্থানের লক্ষ্যে ছাত্র ও পেশাদারব্যক্তিদের মধ্যে দক্ষতার বিশেষ প্রসার ঘটাবে। আইআইসিএ-র মূল লক্ষ্য হবে রাজস্বএবং সহায়সম্পদ বৃদ্ধির মাধ্যমে কর্পোরেট আইনের ক্ষেত্রে এক বিশেষ প্রতিষ্ঠানেরমর্যাদা লাভ। আইআইসিএ-কে একটি জাতীয় গুরুত্বপূর্ণ প্রতিষ্ঠানের স্বীকৃতি দেওয়ার লক্ষ্যস্থির করা হয়েছে। এর ফলে, দেশের বিকাশ এবং অর্থনৈতিক কর্মপ্রচেষ্টার ক্ষেত্রে একবিশেষ চালিকাশক্তির ভূমিকা পালন করতে পারবে আইআইসিএ। /…
প্রধানমন্ত্রী গোয়াতে বিভিন্ন উন্নয়নমূলকপ্রকল্পের শিলান্যাস করলেন

প্রধানমন্ত্রী শ্রী নরেন্দ্র মোদি গোয়ার শ্যামা মুখার্জিস্টেডিয়ামে আয়োজিত এক অনুষ্ঠানে রবিবার মোপা বিমানবন্দর এবং তুয়াম-এর ইলেকট্রনিকসিটি’-র শিলান্যাস করলেন। তাছাড়া প্রধানমন্ত্রী ‘মাইন কাউন্টার মেজার ভেসেল’নির্মাণের পরিকাঠামো এবং পাঁচটি ‘কোস্ট গার্ড অফসোর পেট্রোল ভেসেল’ নির্মাণসূচনারও উদ্বোধন করেন। অনুষ্ঠানে প্রধানমন্ত্রী ভাষণের শুরুতে কয়েক সপ্তাহ আগেগোয়ায় অনুষ্ঠিত ব্রিকস শিখর সম্মেলন সফলভাবে আয়োজিত করায় ভারতকে সক্ষম করে তোলায়যারা কাজ করেছেন, তাদেরকে অভিনন্দিত করেন। তাছাড়া গোয়া রাজ্যের অগ্রগতিরও তিনি প্রশংসাকরেন। বিমানবন্দর প্রকল্প নিয়ে প্রধানমন্ত্রী বলেন, প্রাক্তনপ্রধানমন্ত্রী শ্রী অটল বিহারী বাজপেয়ী’-র এই প্রতিশ্রুতি পূরণ হওয়ায় তিনি খুশি।তিনি বলেন, এতে গোয়ার লাভ হবে এবং পর্যটনে বিশেষ গতি আসবে। ইলেকট্রিনিক সিটিপ্রকল্পের উল্লেখ করে প্রধানমন্ত্রী বলেন, ডিজিট্যাল পদ্ধতিতে প্রশিক্ষিত, আধুনিকও যুবসমাজ পরিচালিত গোয়া এখন তৈরি হচ্ছে, যার ক্ষমতা রয়েছে ভারতকে রূপান্তরিতকরার। টাকা বাতিল নিয়ে কেন্দ্রীয় সরকারের সাম্প্রতিক সিদ্ধান্তেরউল্লেখ করে প্রধানমন্ত্রী বলেন, ৮ নভেম্বর দেশের বেশিরভাগ মানুষ শান্তিতেঘুমিয়েছেন। কিন্তু সামান্য কিছু মানুষ এখনও ঘুমাতে পারেন নি। তিনি বলেন, কেন্দ্রীয়সরকার কালো টাকার ভীতিকে পরাজিত করে দেশের সৎ নাগরিকদের সহায়তা করার জন্য একটিবিশেষ পদক্ষেপ গ্রহণ করেছে। এই টাকা বাতিলের প্রক্রিয়া সফল করার বিষয়টি সুনিশ্চিতকরার জন্য যারা কাজ করে চলেছেন, প্রধানমন্ত্রী তাদের সবাইকে ধন্যবাদ জানান। তিনিবলেন, এক্ষেত্রে সমস্যা ও যন্ত্রণা তিনিও অনুভব করছেন এবং এই পদক্ষেপগুলি যে নেওয়াহয়েছে তা কোনো গর্বোদ্ধত প্রকাশ নয়। তিনি বলেন, তিনি দারিদ্র্য প্রত্যক্ষ করেছেনএবং মানুষের সমস্যাগুলি অনুধাবন করছেন। তিনি স্মরন করেন যে, ২০১৪ সালে মানুষ দেশকে দুর্নীতিমুক্তকরার জন্য ভোট দিয়েছিলেন। তিনি কালো টাকা নির্মূলে কেন্দ্রীয় সরকার যেসব পদক্ষেপগ্রহণ করেছে, তার উল্লেখ করেন। প্রধানমন্ত্রী বলেন, ভারতে যদি টাকা লুট হয় এবং তা ভারতথেকে বেরিয়ে যায়, তাহলে তা খুঁজে বের করা আমাদের দায়িত্ব। তিনি বলেন, তিনি কোনোউঁচু পদে বসার জন্য জন্মগ্রহন করেন নি। তার পরিবার, বাড়ি সহ যা কিছু তার ছিল, তিনিদেশ সেবার জন্য সেই সমস্ত কিছুই পরিত্যাগ করেছেন বলেও উল্লেখ করেন প্রধানমন্ত্রী।
মহাশিবরাত্রি উপলক্ষে দেশবাসীকে শুভেচ্ছা প্রধানমন্ত্রীর

নয়াদিল্লি, ০১ মার্চ, ২০২২ প্রধানমন্ত্রী শ্রী নরেন্দ্র মোদী মহাশিবরাত্রি উপলক্ষে দেশবাসীকে শুভেচ্ছা জানিয়েছেন। এক ট্যুইটে প্রধানমন্ত্রী বলেছেন, “মহাশিবরাত্রি উপলক্ষে আপনাদের সকলকে শুভেচ্ছা জানাই। দেবা দি দেব মহাদেব সকলের মঙ্গল করুন। ওম নমঃ শিবায়”।